הוועדה לקידום מעמד האישה, כנסת 15, פרוטוקול מספר 110, 2001-03-19 11:00

דליה רבין-פילוסוף: אני מתכבדת לפתוח את הישיבה.

דליה רבין-פילוסוף: בדיון שהתוצאה שלו היא הצעת החוק בכחול סיימנו.

דליה רבין-פילוסוף: נשארה לנו בעיית מאגר המידע.

דליה רבין-פילוסוף: בינתיים התבשרנו שהצעת החוק הממשלתית התגבשה.

דליה רבין-פילוסוף: לא זכינו עוד לראות אותה ולכן אנחנו לא יודעים לגבי סעיף 11 מה הצעת החוק הממשלתית אומרת.

דליה רבין-פילוסוף: אנחנו, בכל מקרה, מאחר שאנחנו הצעת חוק של הוועדה, הצעת חוק פרטית, היום זה היום האחרון שלנו להעלות אותה בקריאה ראשונה במליאה כיוון שהכנסת יוצאת לפגרה.

דליה רבין-פילוסוף: הממשלה חופשית להביא את ההצעה שלה גם בתוך ימי הפגרה, ואנחנו מוגבלים.

דליה רבין-פילוסוף: לכן, היינו מאד רוצים להגיע להסכמה לגבי מה ששנוי במחלוקת בנושא מאגר המידע.

דליה רבין-פילוסוף: יש פה הצעה שלנו, אני לא יודעת אם הספקתם לראות, ולעלות היום לדוכן תוך התחייבות של חברת הכנסת דיין ושלי שלאחר שנעבור קריאה ראשונה בהצעת החוק שלנו, נעצור את הדיון, נחכה להצעת החוק הממשלתית ונדון במקביל בשתי ההצעות בוועדה על מנת ליצור התאמות ולהגיע להסכמות לגבי דברים, אם ישנם עדיין, ששנויים במחלוקת.

דליה רבין-פילוסוף: אני מבינה שיש עוד כמה הערות לרופאים, הייתי רוצה לשמוע אותם אבל לפני כן, חברת הנסת דיין, מה העלה הבירור שלך עם מר בורשטיין?

יעל דיין: קיווינו שתתקיים פגישה מוקדמת, אבל למעשה בהתכתבויות לא הסתייע בידינו.

יעל דיין: אני מבינה שהשר עיכב את דר' הלפרין.

מרדכי הלפרין: אני מבקש סליחה אבל הוא עיכב אותי בעניין הזה ממש עד לפני רבע שעה.

מרדכי הלפרין: השר שאל אותי שאלות נוקבות.

יעל דיין: תכף יושבת הראש תיתן לך את רשות הדיבור ואז נוכל להתעדכן.

יעל דיין: אני מתרכזת בנושא הזה משום שאני רואה את היום הזה ואת ההתכנסות הזו בבסיסי כיום חג.

יעל דיין: הוועדה הציבורית שישבה ועם כל הכבוד עסקה בצורה העמוקה ביותר, קצת ארוכה מידי לטעם המצפות בצד השני.

יעל דיין: כדאי לזכור כל הזמן שלכל הנושא הזה יש נשים בצדו השני של המושב הנעים הזה, שהן במצוקה איומה ולא ניכנס לזה כאן, זה דבר שהוא ידוע לכולם, כל אחד בתחומו.

יעל דיין: זו מצוקה הולכת וגוברת, נכנס לזה עניין החקירה המשטרתית, אין לי מה להעיר על זה מלבד שבאמת אני מקווה שעמיתכם יצליחו להוכיח את צדקתם.

יעל דיין: הנושא הזה מראה לנו עוד יותר כמה חייבים בחקיקה, אני לא אגיד חפוזה כי אנחנו כבר שנתיים עוסקים בזה.

יעל דיין: אבל השלמת החקיקה שלפנינו כדי שבכלל לא יהיו שטחים אפורים שעלולים להזמין דברים שאינם תקינים.

יעל דיין: אנחנו מברכים את הוועדה הציבורית על השלמת עבודתה.

יעל דיין: לא התחייב, אבל מסתבר שהעבודה של הוועדה הציבורית תסתיים בהצעת חוק ממשלתית.

יעל דיין: הייתה ועדה מייעצת והיו בה המשפטנית הבכירה במשרד הבריאות, אבל אנחנו עבדנו מול הוועדה הזו, כבית המחוקקים מול הוועדה המייעצת תוך התייחסות למספר דברים שהועברו אלינו במחצית הדרך כטיוטא.

יעל דיין: הגענו היום לשלב שהוא משותף לשתי הוועדות, אלא שהוועדה שלנו באה עם הצעת חוק שרשומה ברשומות, שלגביה כפי שאמרה חברת הכנסת רבין-פילוסוף, כל הדיונים נערכו כאן בהסכמה ובהצבעות, למעט סעיף אחד שהוצבע אבל שיש עליו התנגדות ממשלתית.

יעל דיין: הצת החוק הממשלתית, כך נאמר לי, ממש בדרך.

יעל דיין: אנחנו מגיעים לכוונה בצורה משותפת, כי אחרי קריאה ראשונה שתתרחש אני מקווה, כי אין סיבה שלא תתרחש היום.

יעל דיין: בקרוב מאד אני מקווה, הצעת החוק הממשלתית שמובאת ישר לקריאה ראשונה, הוועדה הזו חוזרת ומתכנסת, תוך כדי הסכמה שמונחת לפניכם לגבי הסעיף הבעייתי וממשיכים את הדיון כהכנה לקריאה שניה שלישית לא לפני שעוברת הצעת החוק הממשלתית.

יעל דיין: כלומר, יעברו בפנינו שני נוסחים, שההכנה לקריאה שניה ושלישית, שבכל מקרה צריכה להיות בוועדה הזו, שהוסמכה על ידי הכנסת לזה, נשב ונעבד בהסכמה מלאה, כאשר אנו מציעים מראש את הסעיף שנאמר עליו שהוא בל יעבור והוא יכשיל ויקומם את החוק הזה.

יעל דיין: לסעיף הזה אנו מסכימים, חברת הכנסת רבין-פילוסוף, תודיע על כך במליאה לפני הצבעה, וכן היא תודיע שאנו נמשיך את החקיקה לאחר קריאה ראשונה של החוק הממשלתי.

יעל דיין: אני לא רואה בזה פשרה כואבת, כמו שנאמר לגבי חלקים בשטחים.

יעל דיין: אני רואה בזה פשרה נכונה, אני רואה בזה שיתוף פעולה בין הרשות המחוקקת היא סוברנית אחרי הכל, והרשות המבצעת, שיש לה עניין לענות על המצוקה.

יעל דיין: אני אראה בכל דבר שהוא ניסיון לעשות פוליטיזציה של הנושא, אני אראה את זה כנציגה של אותן נשים במצוקה.

יעל דיין: אני חושבת שזה יהיה מאד לא מתאים, ודרך מאד לא נאותה לבוא לציבור רחב מאד, מגוון מאד רב מגזרים, ולהגיד לו שיש לנו בעיה, שאני לא מסוגלת להגדיר אותה.

יעל דיין: אני מעדיפה שנבוא הערב ונגיד שפתרנו את הבעיות שבינינו, אנו מבקשים את הכנסת פה אחד לאשר את הצעת החוק לקריאה ראשונה, יחד עם ההצהרות הנלוות של יושבת ראש הוועדה המשותפת, ולעבור משם לציפיה דרוכה להצעת החוק הממשלתית ואחר כך להמשיך את תהליך החקיקה כמובן בהסכמה.

יעל דיין: זה שלב שניתן עדיין לשים בו תיקונים במידה ויתבקשו ושוב נתכנס בקבוצה שיושבת כאן, יותר מורחבת, יותר מצומצמת כדי לראות האם יש לנו בעיות נוספות שצריך לפתור אותם לקראת קריאה שניה ושלישית.

מרדכי הלפרין: אני אעדכן את הדברים.

מרדכי הלפרין: אני אתחיל מהסוף, מהשבוע האחרון שהוא השבוע החשוב.

מרדכי הלפרין: אחר כך אני אחזור אחורנית.

מרדכי הלפרין: ביום רביעי האחרון, הוועדה הציבורית המקצועית סיימה את ניסוח ההמלצה לחקיקה.

מרדכי הלפרין: לשים את הדברים בפרופורציה, היא לא סיימה לגמרי את עבודתה, וחשוב להדגיש את זה, הו לעבודת הוועדה, כפי שנקבע מראש, שלושה שלבים.

מרדכי הלפרין: שלב ראשון הוא שלב לימוד הסוגיה.

מרדכי הלפרין: זה עיון במאות עמודים של חומר כתוב, שמיעת מעל 15 עדים מומחים, שחלקם יושבים אתנו היום, וכולל לימוד כל אחד בתחום המומחיות של חברי הוועדה האחרים, על מנת לקבל מידי בסיסי שאפשר יהיה להמשיך לדון.

מרדכי הלפרין: השלב השני הוא השלב הארוך ביותר בעבודת הוועדה, זה דיונים פנימיים, חברי הוועדה הם הטרוגניים, יש לנו מצד אחד את פרופ' אינסלר, מצד שני את פרופ' שנקר, מצד שלישי את הרב בורנשטיין, ומצד רביעי את מירה היבנר.

מרדכי הלפרין: בחרתי דוגמא לארבעה חמישה, אבל יש הטרוגניות רבה מאד.

מרדכי הלפרין: כל חברי הוועדה הגיעו עם איזשהי השקפה בסיסית שהשתנתה במהלך הדיונים.

מרדכי הלפרין: התחלנו במצב של קיצוניות בסוגיות שונות והגענו בסופו של דבר להסכמה מלאה או כמעט מלאה בכל הנושאים.

מרדכי הלפרין: גם השלב הזה הסתיים.

מרדכי הלפרין: השלב השלישי הוא שלב כתיבת ההמלצות שחולק לשני חלקים.

מרדכי הלפרין: המלצות חקיקה , והחלק ההצהרתי של העקרונות הראויים.

מרדכי הלפרין: אם מלך בצורה מתודית, היה צריך לעסוק בעקרונות הראויים ואחר כך המלצות חקיקה, אבל אז הנשים האומללות תמשכנה לסבול עוד שלושה חודשים מיותרים, ולא רצינו את זה.

יעל דיין: בוא נגיד שנה.

מרדכי הלפרין: עד עכשיו, הוועדה לא יושבת שנה.

מרדכי הלפרין: הישיבה הראשונה של הוועדה הייתה באפריל 2000.

מרדכי הלפרין: אנחנו עוד לא יושבים שנה, ואנשי מקצוע במשרד הבריאות התפלאו שהצלחנו להגיע תוך 11 חודש למסקנות מהסוג הזה.

מרדכי הלפרין: בשלב השלישי של ההמלצות, סיימנו את החצי שהוא הקשה של הניסוח חקיקה שבו כל מילה קובעת.

מרדכי הלפרין: עכשיו אנחנו נמצאים במצב של ניסוח החלק הדקלרטיבי שרובו בעצם כתוב בפרוטוקולים שמצויים באינטרנט.

מרדכי הלפרין: אין הרבה מה להוסיף חוץ מאשר לסדר ולבחור את הנתונים, כך שלהערכתי, אם אמרתי שלושה חודשים הרחבתי, ואני מניח שזה יהיה חצי מהזמן הזה בערך.

יעל דיין: אתם גם תשמחו בעניין התקנות?

יעל דיין: כי זה דחוף.

מרדכי הלפרין: אני לא חושב.

מרדכי הלפרין: מה שכן, בחלק הדקלרטיבי ניתן המלצות ספציפיות לגבי התקנות לא לנסח את התקנות, את התקנות ינסח משרד הבריאות בהתאם לשיקולים שלו בהתחשב בכל הגורמים, כולל בדוח הוועדה, זה מה שראוי להיות מנהל תקין, וזה מה שנעשה.

מרדכי הלפרין: אמש, בשעה 21:00 בלילה מסרתי את הדוח לשר הבריאות עם המכתב הפורמלי.

מרדכי הלפרין: ישבתי אתו מאז 3 פעמים, הוא שאל שאלות נוקבות, הוא לא רצה לקבל שום דבר כמובן מאליו, חלק מהדברים קצת הסתבכו כתוצאה מהעובדה שבשלבים מסוימים הנושא הפך להיות קצת פוליטי לצערי הרב, וכתוצאה מכך דברים שהיו יכולים ללכת קודם יותר חלק הולכים יותר קשה.

מרדכי הלפרין: אני מעריך שאני אקבל בצהרים, אני מקווה מאד כי בצהרים יש לו עוד ישיבה שם, זה היה מועיל אם הייתי משם, אבל בשלב זה אני כאן, אני מקווה שעד הצהרים אני אקבל את האו.

מרדכי הלפרין: קיי שלו לרוץ עם המלצות הוועדה.

מרדכי הלפרין: הכוונה היא להכניס לחקיקה המשפטית עם הנוהל המקובל.

מרדכי הלפרין: אני מקווה, וזה הרושם שלי, במידה והוא יאשר את הנקודות הקריטיות שהוא הציג, הוא ייתן הנחיה ללשכה המשפטית של משרד הבריאות לזרז את הליכי החקיקה, ויש הליכים פורמליים של חקיקה בהצעת חוק ממשלתית.

מרדכי הלפרין: לזרז את זה זה אומר שאני מניח שתוך זמן קצר, לא בפגרה, אבל זמן קצר לאחר הפגרה זה יוכל להיות מוגש לשולחן הכנסת.

דליה רבין-פילוסוף: מה לגבי החוק שלו?

מרדכי הלפרין: לגבי החוק הזה, הוא לא יהיה בחלקו, יש לו הסתייגויות.

מרדכי הלפרין: הוא אמר לי באופן די חד משמעי שהוא מתכוון ללכת במסלול מקביל, כרגע, אלה אם כן תשוחחי אתו באופן אישי, אני לא רואה שהוא מוכן ללכת להצעת חוק משותפת שלב הזה.

מרדכי הלפרין: בפרלמנטריזם אני חלש, אני מבקש סליחה שאני אומר דברים לא מדויקים.

מרדכי הלפרין: אני חושב שכדאי לדבר אתו ישירות.

מרדכי הלפרין: השר מבין בפרלמנטריזם היטב ואני חושב שזה נושא לדבר אתו ישירות.

דליה רבין-פילוסוף: לא מפריע לי שיהיו שתיים בשלב זה, אני רוצה היום את ההסכמה של תנועתו להעלות את זה לקריאה ראשונה בכנסת בהתחייבות שלנו שאנחנו עוצרים את המשך הדיון עד שתעלה ההצעה הממשלתית ואז נעשה את ההתאמות.

דליה רבין-פילוסוף: לא מדובר על הצעת חוק משותפת.

מרדכי הלפרין: שאלתי את השאלה זו אתמול אחרי 21:00 בלילה, הוא אמר לי שזה לא נראה לו, הוא עוד רוצה להתייעץ, אבל הוא אמר לי שזה לא נראה לו.

מנחם בורשטיין: אני חבר בוועדה וממכון פועה.

מנחם בורשטיין: אני חושב שההצעה שאישרנו בוועדה היא הצעה משותפת.

מנחם בורשטיין: ראינו את הצעת החוק שהבאתם, וחלק מהסעיפים אצלנו לקוחים מפה.

מנחם בורשטיין: יישר כוח גדול על ההשקעה שעשיתם ועל השעור שבעיסה בנושא, זאת אומרת שדחפתם את זה.

מנחם בורשטיין: מגיע לכם את כל הכבוד על ההשקעה הגדולה.

מנחם בורשטיין: הצעת החוק של הוועדה, אם היא תוסכם גם על ידכם, היא הצעת חוק משותפת.

מנחם בורשטיין: אני חושב שאפשר להראות סעיפים שהכנסנו בהצעת החוק ישר מכאן.

יעל דיין: אין לי ספק.

מנחם בורשטיין: לכן אני אומר שפשר שההצעה הזו תהיה הצעה ממשלתית וזה ייקרא, עם כל הכבוד חוק יעל דיין ודליה רבין-פילוסוף.

דליה רבין-פילוסוף: לא זו הבעיה.

מנחם בורשטיין: אני מבין.

מנחם בורשטיין: אבל אני לא חושב שיש בעיה אם יש משהו בהצעת החוק שהוועדה הציעה, הממשלתית אם יש משהו שנראה לכם בעייתי, אפשר לשבת ולדון.

דליה רבין-פילוסוף: הבעיה שלנו היא שלא ראינו את הצעת החוק הממשלתית.

דליה רבין-פילוסוף: כמו שחברת הכנסת דיין אמרה קודם, עבדנו כל הזמן עם הרב הלפרין וכל הזמן נזונו ממה שקרה בוועדה, האינפורמציה הלכה הלוך וחזור, והתחשבו בבעיות שהועלו שם, ועל מנת שההצעה הזו כן תהיה בסופו של דבר מקובלת על הרוב בכנסת.

דליה רבין-פילוסוף: הבעיה הפרלמנטרית היא שאנחנו רוצים להעלות את שלנו היום בקריאה ראשונה במליאה, זה ישמש זרז ללא ספק.

דליה רבין-פילוסוף: אנחנו מתחייבים לעצור את תהליך החקיקה כאן, עד שתעלה ההצעה הממשלתית ואז נראה אם בכלל אפשר לדבר על הצעה משותפת או לא.

יעל דיין: כדאי להסביר, אתה אומר שאתה לא חזק בפרלמנטריזם, הכנסת היא המוסד המחוקק.

יעל דיין: בכנסת עולים חוקים והחוקים האלה עוברים שלוש קריאות, ומעובדים בין הקריאות על ידי ועדה שנקבעת על ידי הכנסת.

יעל דיין: חוק ממשלתי איננו משתלב.

יעל דיין: יכול להיות לפעמים בהסכמה שחוק משולב, אבל זה בשלב המוקדם יותר.

יעל דיין: מה שאתם רואים בתכלת, שפורסם ברשומות, זו הצעת חוק של ועדה בכנסת לקריאה ראשונה.

יעל דיין: היא לא ניתנת לשינוי, אלא היא ניתנת תוך כדי אימון להודעה שאנו בהמשך מסכימים כך וכך.

יעל דיין: זה מה שאנחנו מתכוונים לעשות.

יעל דיין: כשזה בא להצבעה, אני לא יכולה להגיד הסעיף הזה מחוק או שכאן אני משנה את זה לסעיף אחר.

יעל דיין: את השילוב אפשר לעשות, יש לי ניסיון עשיר בשילוב של חוק ממשלתי עם חוק פרטי, כאשר אחד מהווה זרז לשני.

יעל דיין: לא שמעתי שמעיפים חוק ועדה שמגיע לקריאה ראשונה ואומרים החוק הזה בטל כי החוק הממשלתי זהה או אחר אבל מייתר את מעשה החקיקה של בית המחוקקים.

יעל דיין: יש כאן אי סדירות מסוימת.

יעל דיין: מה שכבוד השר אומר, ואנחנו כתבנו מכתב של הבעת צער רב בלשון המעטה שהוא לא אתנו היום, כי הוא אישר את בואו וביטל את זה יום קודם.

יעל דיין: אם אתה אומר שהוא פרלמנטר ותיק, יותר ותיק מחברת הכנסת רבין-פילוסוף, אבל לא ותיק כמוני.

יעל דיין: הוא צריך לדעת שאין כאן התנגשות, יש פעולה משותפת שהיא אחרי השלב של הקריאה הראשונה.

יעל דיין: אתה אומר לי בשמו שהוא מתנגד, ואתה אומר לי שאדבר אתו.

יעל דיין: אני רוצה שהכל יהיה ברוח טובה, אבל אני באמת חושבת שיש מצוקה שקיימת והסכמה כמו שהגענו אליה, וצורך נוראי.

יעל דיין: אתם כקהילה רפואית לא משתגעים לא מרומניה ולא מקפריסין ולא מכל מיני פתרונות שאינם אופטימליים.

יעל דיין: יש כאן הסכמה על מציאת פתרון, אז אתה אומר לי תדברי עם השר?

יעל דיין: הכל חוזר לזה שאני אדבר עם השר?

יעל דיין: תדבר אתה עם השר, אתה מכיר את הנושא, אתה דברת עם השר.

יעל דיין: אם לא הצלחת להסביר לשר, ואתה אומר שהוא התעמק ושאל שאלות נוקבות, ואני מאד מעריכה את זה.

יעל דיין: אבל העניין הזה של תדברי עם השר ואולי הוא יגיד שבכל זאת הוא מסכים, הוא חייב לנו ההפך.

יעל דיין: הוא חייב לכל מי שיושב כאן, הוא חייב להסביר מדוע החוק הזה, בהסכמה שנו מציעים לא יעלה היום לקריאה ראשונה.

יעל דיין: זה ההסבר שמתבקש כאן.

מרדכי הלפרין: יש לי שאלה חוקתית, אני שואל אותה כתלמיד, האם יש מושג שיו"ר ועדה מושך הצעת חוק לפני ההצבעה בקריאה ראשונה, עושה בה שינויים ומגיש אותה אחר כך שוב?

מרדכי הלפרין: יש דבר כזה של משיכה לפני קריאה ראשונה?

יעל דיין: אני אתן דוגמא, יש לי מחר הצעת חוק בטרומית.

יעל דיין: משרד משפטים אמר שייתן את הסכמתו אבל ביקש שסעיף מסוים יירד מהחוק.

יעל דיין: החוק כבר כתוב והוא יעלה ככתובו, אני אודיע במליאה, לפני ההצבעה, שסעיף זה וזה לא יעבור להמשך חקיקה והחוק יוצבע בהסכמת ממשלה.

יעל דיין: בקריאה ראשונה, מה שהצנו זה דבר מקובל עשינו את זה על חוקים ענקיים.

מרדכי הלפרין: הבנתי את זה, אבל אין מושג כזה של משיכה לפני קריאה ראשונה?

מרדכי הלפרין: אחרי קריאה ראשונה אני יודע שהיה לאחרונה בדיונים לכנסת שמשכו והחזירו.

יעל דיין: אחרי קריאה ראשונה, בהכנה לקריאה שניה ושלישית אפשר לחכות עם זה, אפשר למזג לחוק אחד עם הצעה ממשלתית, אחרי שהיא עברה קריאה ראשונה.

יעל דיין: את זה עשינו בחוק זכויות קורבן עבירה שזה חוק ענק.

יעל דיין: ני החוקים עברו קריאה ראשונה לקריאה שניה ושלישית הם הגיעו כחוק אחד.

יעל דיין: ישבנו ממשל על כל מילה והתאמנו מה שצריך.

יעל דיין: זה הנוסח לקריאה ראשונה וכל מילה שנכנסת לפרוטוקול במליאה, לא משיחת טלפון עם השר, עם כל הכבוד, היא מילת קודש מבחינתנו.

יעל דיין: מבחינה זו שכאן מוטל האמון המלא של יושבת ראש הוועדה, ואם היא מתחייבת שסעיף מסוים לא יהיה כלשונו, זה לא שהיא מושכת את זה ודנים בזה, אי אפשר לפתוח את זה.

דליה רבין-פילוסוף: זו הצעה שכבר עברה הצבעה בוועדה.

דליה רבין-פילוסוף: הצבענו סעיף סעיף וזה התגבש להצעה בכחול.

דליה רבין-פילוסוף: כך זה עולה, אפשר להתחייב להכניס שיוניים לבטל סעיפים בקריאות השניה והשלישית.

יעל דיין: גם למזג חוקים, כי זה ממש לא תקין שיהיו שני חוקים באותו נושא.

שלמה משיח: יכול להיות מצב כזה של שני חוקים שאין התאמה ביניהם?

יעל דיין: לא.

יעל דיין: משרד המשפטים ימנע את זה.

יעל דיין: הוא מאד מקפיד.

שלמה משיח: אז אם אין התאמה בין שני החוקים?

יעל דיין: ממזגים לקראת קריאה שניה ושלישית.

שלמה משיח: בהכרח?

שלמה משיח: או שתוקעים את זה עוד פעם לחמש שנים?

עפרה בלבן: אני בכלל לא מבינה למה משרד הבריאות נזכר פתאום שצריך עוד חוק.

עפרה בלבן: .

עפרה בלבן: הרי יש חוק, אם זה עניין של פרסטיז'ה, שיסלחו לי, אבל 3,000 נשים לא יכולות לסבול בגלל פרסטיז'ה.

עפרה בלבן: אם מדובר על פרסטיז'ה.

עפרה בלבן: החוק שלנו מבוסס על דיוני הוועדה זאת אומרת החלק של משרד הבריאות ברמה המקצועית הוא חלק אינטגרלי בהצעת החוק פרטית, אז מה קרה?

שלמה משיח: נדמה שיש כאלו שאכפת להם יותר ממצוקת הנשים ויש כאלה שאכפת להם פחות.

שלמה משיח: נדמה לי, ואם אני מצטט את חבר הכנסת זאב, ואני עוד אצטט אותו בהמשך כי אני אדרוש את התנצלותו על השחרה של ציבור רציני של אנשים, כולל אני, שהוא שם אותי בעיסה אחת עם כאלו שנחקרים במשטרה, למה שנקר ואינסלר לא, זו שאלה אחרת.

שלמה משיח: אנחנו מוכנים לוותר על הכבוד וגם על עקרונות היו מקודשים בעיננו שבעניינים רפואיים רופאים צריכים לקבוע.

שלמה משיח: אנחנו מוכנים.

שלמה משיח: הלכנו כברת דרך רצינית מאד, הרב הלפרין יודע את זה וגם חברת הכנסת דיין.

שלמה משיח: בישיבות קודמות היה ייהרג ובל יעבור על הסעיף הזה שההשגחה של הרישום צריכה להיות בידי רופאים.

שלמה משיח: אני וחברי היינו מוכנים לוותר על זה ולו רק על מנת שהחוק הזה, שנגרר כבר שנה , לדברייך זה מעט זמן אבל בשבילי זה המון זמן.

שלמה משיח: בשביל הנשים שבאות חדשות לבקרים, בוכות, זה המון זמן.

שלמה משיח: יש גם בנות 50, שגיל 51 יגמור להם גם את היכולת לקבל.

שלמה משיח: נכון שמוצאים אפיקים אחרים ויש בקרבנו כאלה שנותנים יד לזה, כמו רומניה וכיוצא בזה, אבל אני לא יודע איך אתם יכולים לחיות עם זה.

שלמה משיח: הרי כל פרי בטן שמובא מרומניה לא מקיים לא רק את הדברים שאתם רוצים, גם את עקרונות הרפואה הטובה להערכתי.

שלמה משיח: איך אתם יכולים לחיות לנוכח המצב הזה?

שלמה משיח: ואיך לא בוער לכם הכיסא.

שלמה משיח: לכם ולכל אלה שמטרפדים את החוק על ידי פורמליזם זה או אחר.

שלמה משיח: אומרים חוק על ידי הצעה ממשלתית וחוק על ידי ועדה וכו' ויש אי התאמה זו או אחרת בנושא גרושה או נשואה, ואז זה יתקע את העסק לעוד שנה ושנתיים, מה אתם עושים?

שלמה משיח: אני קורא לכם בכל הרצינות.

שלמה משיח: הואשמנו פה בזילות של חיי בני אדם.

שלמה משיח: הזילות קיימת בחדרי הכנסת.

שלמה משיח: אני קורא לכם על מנת לתת יד.

שלמה משיח: גם בעקרונות של חברות הכנסת הנכבדות, שחשבו אחרת ומוותרות, על מנת שהחוק יעבור, ומדוע שלא?

שלמה משיח: הם החוק הוא לא טוב?

שלמה משיח: האם יש בחוק משהו שמעורר התנגדות של סיעה זו אחרת בעיקרון?

שלמה משיח: מדוע שלא יעבור בקריאה ראשונה עם הסכמה שהסעיף המחלוקתי העיקרי, היחידי אולי, ישונה לפי ההצעה שלכם.

שלמה משיח: מדוע לא יכול שר הבריאות החדש להועיל ולעשות לפנים משורת הדין.

שלמה משיח: לקרוא את החוק, הוא עדיין לא קרא אותו, להריץ אותו ולתת תמיכה של סיעת ש"ס על מנת שיעבור בקריאה ראשונה.

שלמה משיח: אני באמת לא מבין את זה.

גד פוטשניק: אני מאד מזדהה אתך, אני רק חושש שהרב הלפרין, וכל חברי הוועדה האחרים, הם לא כתובת לעניין לצערי הרב.

גד פוטשניק: רציתי להוסיף כמה דברים לרב הלפרין.

גד פוטשניק: נפגשנו יותר מפעם אחת בהיבטים ישירים של הבעיה.

גד פוטשניק: מה שלא הספקתי להעביר לכם שכמו שאמר פרופ' משיח על זילות בחיי אדם, אז זה הלכה למעשה.

גד פוטשניק: אני יכול להעמיד לפחות שני זוגות ואני מקווה שלא אצטרך לנקוט בטכניקה מסוג כזה אבל לפעמים גם היא מתחייבת, אנשים שאיימו באיבוד לדעת על רקע הדברים האלה, ואני לא מגזים.

גד פוטשניק: אני לא רוצה לפרוט את הדברים האלה לפרטים אנחנו מספיק רציניים.

גד פוטשניק: אם אנחנו מדברים על סיר לחץ, זו המעטה של הבעיה, רק אתמול נאלצתי לשבת מול זוגות ולהגיד שאני מצטער, והסקנדלים האלה, אני לא בטוח שם עוברים לאן הם עוברים.

גד פוטשניק: זה קצת להעביר ממה שקורה בשטח.

גד פוטשניק: הייתה יוזמה ברוכה, והייתה דרך ארוכה, ואני מוכרח להודות שגם אני הרגשתי שאני עובר את הקווים בהצלחה רבה והרב בורשטיין יודע ואתה יודע, היום כמעט שאין יחידה בארץ, יתקנו אותי אם אני טועה, שלא משתפת פעולה באופן מלא לשביעות רצונם המלאה של אותם זוגות שבאים ומבקשים את הפיקוח.

גד פוטשניק: אני רוצה לומר בסוגריים שזה לפעמים בבחינת לשפוך את התינוק עם המים.

גד פוטשניק: יש זוגות שאנו נאלצים להיאבק, ושהרב בורשטיין יידע על זה, ושמים וטו על נוכחות, מי שנוכח במעבדה אומרים, לא ביום שמוציאים את הביציות שלי.

גד פוטשניק: מה אני יכול לעשות כנגד הדברים האלה.

גד פוטשניק: אנחנו בכל זאת עושים את הדברים האלה ואומרים שזה היום ואין ברירה, ואתם יודעים שבשטח הדברים נעשים.

גד פוטשניק: אני מבין שהיום זו הדקה האחרונה כדי לשים את הצעת החוק על השולחן, מה שלא היה לי ברור , וגם אני חלש מאד בפרלמנטריזם, אם הדברים הם כך, ואם קרו נסיבות, אני מסתכל עליך אבל אני חושב שהייתי צריך להסתכל על השר שיושב כאן.

גד פוטשניק: אם הנסיבות היו שהממשלה התחלפה וכל מה שקרה קרה כי אין לו זמן.

גד פוטשניק: אז אדרבה, שיגלה רצון טוב, יבוא לקראת.

גד פוטשניק: יש כאן הצהרה קבל עם ועדה ששום דבר לא ייעשה שלא בהסכמה ולמה לא לתת את הזרז הראשון לכל העניין?

גד פוטשניק: איך אני יכול לחזור ולייצג את הרוב המכריע של תושבי הנגב.

גד פוטשניק: אני אומר לך שנשים לא בודדות, ומספים גדולים מאזורי הארץ האחרים, אנחנו יושבים מולם ומסתכלים על התקרה.

גד פוטשניק: תגידו שבבקשה תתנו קצת חבל לעניין הזה ובשלב מסוים נגיע להסכמות.

גד פוטשניק: הגענו לדברים יותר קשים ואתם יודעים את זה, אז למה העקשנות?

גד פוטשניק: זה רק מתורגם למשהו אישי, ואני חושב שבמערכת כזו זה לא חלק מכללי המשחק.

יעל דיין: ביחס לקטע הפוליטי, זה לא רק ש"ס.

יעל דיין: ש"ס, לאור עמדת השר מצביעה פה אחד תמיד בעד או נגד, לכן הסיעה תצביע נגד.

יעל דיין: פנינו לשר המתאם, השר דני נווה, והוא אחראי לכל נושא שהוא מבחינת הקואליציה.

יעל דיין: אני אומרת לכם, שעד הרגע האחרון אני לא עושה לובי, הוא אמר לי חד משמעית, ש"ס תכפה על הליכוד ועל העבודה, כי לצערי אנו שותפים בקואליציה זו, היא תכפה עליהם להצביע נגד החוק.

יעל דיין: זה חוק של הליכוד של העבודה, ש"ס לא התנגדה ובניזרי לא התנגד לו.

יעל דיין: זה חוק של כולם.

יעל דיין: כשאני אומרת פוליטיזציה, זה לא שהשר יגיד, הסיעה שלי תמנע או שהיא תצא מהתמונה.

יעל דיין: זו כפיה על כל מרכיבי הקואליציה הצבעה נגד החוק הזה למרות שהם יזמו אותו, קדמו אותו.

יעל דיין: אני אומרת אמת, כל מי שיושב כאן יש לו פציינטיות בין נשות חברות הכנסת, או מכרות או מכרים, אני יכולה לעשות קמפיין שפשוט יהרוס את כולנו.

יעל דיין: אתה אומר שאני אדבר עם השר, אני רוצה שפרופ' פוטשניק ידבר עם שר.

יעל דיין: תאפשר לו את זה?

יעל דיין: אני רוצה שפרופ' משיח ידבר עם השר, עוד היום, לפני שהוא מקבל את ההחלטה.

יעל דיין: את הדברים, שלצערי הוא לא נמצא כאן לשמוע, אני לא רוצה להעביר לו בכתב.

יעל דיין: אני רוצה שכבוד הרב ודר' הלפרין יאפשרו לרופאים הבכירים יותר במקצוע להסביר לשר מדוע כולנו, וכולנו זה גם השר החדש, אני לא יכולה לחשוב על משהו יותר טוב שיקרה לשר החדש מאשר שהיום יעבור החוק הזה בהסכמה לקריאה ראשונה ובצפייה לחוק הממשלתי.

יעל דיין: אני לא יכולה לחשוב על דבר יותר גרוע שיקרה גם לליכוד שכפוף לו, שנעלה את זה להצבעה והחוק הזה, אחרי הסכמה ייפול במליאה.

יעל דיין: אז תלכו עם החוק שנפל לציבור, גם לציבור שלכם.

יעל דיין: זה לא ציבור הומוגני, זה לא חילוניים נגד הדתיים.

יעל דיין: מה תגידו לציבור שלכם?

עפרה בלבן: הם יגידו שאין ביציות.

עפרה בלבן: הציבור החרדי לא יכול לנסוע לרומניה, כי אין להם כסף לנסוע לרומניה.

יעל דיין: הפילו את החוק שהיה הזרז העיקרי לפתור את המצוקה.

מרדכי הלפרין: אני מודה על הכבוד מייחסים לי שאני שולט על לוח הזמנים של השר.

מרדכי הלפרין: הדבר היחידי שהצלחתי לעשות בנושא הזה זה לשכנע את השר, השר רואה את זה באמת ובתמים כחוק חשוב שצריך לעבור לאנשים.

מרדכי הלפרין: הוא אמר לי שאני רשאי להפריע לו בדיונים, הוא ידע שיש את הדיון היום, לכן הפרעתי לו בדיונים והיו ישיבות שנקבעו עד הוק, כיוון שיו דברים נוספים שהיה צריך על מנת שנוכל לקדם את זה.

מרדכי הלפרין: נקודה נוספת, קבלתי פה התקפות שפשוט רעדתי, אבל גם בקריאה טרומית, שהחוק עבר עוד לפני שתי כנסות, זה היה אחרי שאחרי כנסת דתיים וחרדיים שאלו אותי אם לעבור, המלצתי להעביר את זה בקריאה טרומית, אמרתי שנושאם אחרים אפשר לסדר אחרי הקריאה הטרומית, וזה עבר כבר בשתי כנסות בקריאה טרומית.

מרדכי הלפרין: אבל בגלל חוק הרציפות ואורך החיים הקצר של הכנסת---

יעל דיין: זה יכול לקרות גם עכשיו.

מרדכי הלפרין: אז לומר שאנחנו לא רואים את סבלם , דר' משיח יודע שאנחנו רואים את הנשים האלה יום יום.

יהושוע דור: לא כמונו.

מרדכי הלפרין: אני מקדיש 3 שעות ביום לטלפונים מנשים כאלה.

יהושוע דור: אז אתה לא רואה אותם, אתה מדבר אתן.

שמואל מרגלית: אם חס וחלילה זה נופל היום ואנחנו נעלה על כל תכניות הטלוויזיה מחר בבוקר, זו תהיה בושה וחרפה.

שמואל מרגלית: זה חוק אנושי זה לא חוק שקשור בפוליטיקה.

מרדכי הלפרין: רציתי להגיד משהו שיסביר את הבעייתיות שהיינו יכולים להימנע ממנה ולא נמנענו.

מרדכי הלפרין: בשעתו, וזו הערת אגב, אמרנו שאנחנו צריכים מאד להיזהר כיוון שאם נעורר שדים, יהיה קשה להכניס אותם לבקבוק.

מרדכי הלפרין: הדברים התפרשו, שלא בצדק, כאיום וקבלתי גם מכתב למה אני מאיים וזה נכתב בפרוטוקול.

מרדכי הלפרין: מישהו כאן טרח להגן עלי שזה לא אני.

מרדכי הלפרין: אני מכיר את המטריה, אני יודע איפה אנחנו נמצאים, וידעתי שאם לא נהיה זהירים נעלה על מוקשים, וחלק מהמוקשים האלה לא תמיד ניתן לפרק.

מרדכי הלפרין: לצערי עלינו על מוקשים, ואותם חברי כנסת, לא מש"ס, שבעבר על סמך המלצתי תמכו, הודיעו לי לא רק שהם לא יתמכו אלא הם יפילו את החוק של הוועדה הזו, את החוק של הוועדה שלנו בגלל שהנושא הגיע לפורומים שונים והם קבלו הנחיה להילחם.

מרדכי הלפרין: היה צריך לעשות פעולה של חזרה, לנסות לחבר בקבוק זכוכית שהתרסק לרסיסים.

מרדכי הלפרין: הצלחנו באופן חלקי, לא לגבי הסכמה אלא שכרגע אני מערך שחלק מאותם גורמים לא ילחמו נגד החוק אבל לא הגעתי למצב הקודם שהם היו בעדו.

יעל דיין: אין להם רוב ובחיים לא יהיה להם רוב אז על מה אתה מדבר?

מרדכי הלפרין: מה שקורה, שאם הם נלחמים נגד החוק, אין לנו סיכוי להערכתי, אם הם לא נלחמים, נוכל להעביר.

מרדכי הלפרין: זו הסיבה שעבדתי כל כך קשה במשך השבועות האחרונים גם להגיע להסכמה בוועדה וגם להביא לידי כך--- גם הוועדה מלאה התפשרויות מכל הכיוונים מימין ומשמאל מהצד הדתי ומהצד החילוני.

מרדכי הלפרין: לדעתי, בסופו של דבר ההתפשרויות האלה הם לא פשרה שבדיעבד, אלא הם דרך המלך מלכתחילה, אבל צריך לדעת שיש מלא התפשרויות.

מרדכי הלפרין: לכן אני אומר, נוצר מצב שחלק מהדברים מעבר לשליטה שלי, אז להגיד שאני אתן אישור, אני מוכן להמליץ שהשר ידבר עם פרופ' פוטשניק, עם פרופ' משיח עם כל מי שאתם רוצים, אין בעיה, אני לא שולט על יומן השר, אני אוכל להגיד לו שזו הבקשה ולהגיד לו שאני ממליץ, זה עדיין לא מספיק, אני עדיין בסך כל יו"ר ועדה ציבורית ולא מנהל לשכת השר.

יעל דיין: אתה ממליץ על החוק כולל ההסכמה שהצענו.

מרדכי הלפרין: אני ממליץ על החוק של הוועדה, זה מה שאני ממליץ.

מרדכי הלפרין: מה שאת מציעה זה נושא פוליטי פרלמנטריסטי שאני לא מכיר.

דליה רבין-פילוסוף: אפשר לסכם משהו אופרטיבי?

דליה רבין-פילוסוף: כי הזמן קצר, ב- 15:00 מתחילה המליאה.

מרדכי הלפרין: קבלתי אישור חריג להעביר אליכם את הצעת החוק עוד לפני שהוא גומר את הדיונים, לפרסום לציבור זה יהיה רק אחרי שהוא יגמור את העיון עד הסוף, ואני מתכוון להעביר את זה לכם בסוף הישיבה.

מרדכי הלפרין: הייתי מציע, שנשב בסוף הישיבה, נעבור עליו יחד, נראה איפה הדברים העקרוניים, זה דבר יעיל.

יעל דיין: אבל אין את הנושא של מיזוג.

יעל דיין: אתה אומר שהיום לא יעלה אף חוק, או שיעלה ויופל החוק שמוכן כאן.

דליה רבין-פילוסוף: בסדר, ניקח את הצעת החוק הממשלתית ונסתכל עליה, זה לא רלוונטי להיום.

דליה רבין-פילוסוף: היום אנחנו צריכים אופרטיבית שעכשיו תיקח את פרופ' משיח ופרופ' פוטשניק ותלך אתם לשר שהשר ישמע את עמדתם, ושאנחנו נקבל עד 17:00 את עמדת השר לגבי העלאת החוק היום.

דליה רבין-פילוסוף: זה הכל.

מרדכי הלפרין: אני מוכן לנסות.

דליה רבין-פילוסוף: לדעתי זה מה שקריטי עכשיו ולא להתעסק עכשיו עם הצעת החוק הממשלתית.

יהושוע דור: אני ממש מזועזע.

יהושוע דור: קבלתי מסר מנשים שיודעות שהיום יש דיון שפנו אלי ואמרו בכל לשון של בקשה ואני לא רוצה להשתמש בדמגוגיות של דברים קורעי לב.

יהושוע דור: בקשו ממני בצורה מאד תכליתית אנא עשה כל מה שניתן על מנת שהעסק הזה יעבור.

יהושוע דור: אנחנו חוזרים ומבטיחים להם שהוועדות יושבות, טוחנים את אותו משפט כמעט למעלה משנה.

יהושוע דור: אני מוכרח לומר שאני מזועזע.

יהושוע דור: אני לא מבין איפה אנו נמצאים אני לא מבין בפרלמנטריזם שום דבר, אני חושב שבאנו לדון בצורה תכליתית, ומה שאנו רואים פה זה התגוששות בין שני כוחות פוליטיים.

יהושוע דור: מעבר לזה, אנו רואים שאחד הצדדים מטיל דופי פשוט מזעזע בציבור רופאים.

יהושוע דור: אני לא יודע אם מישהו שמע את הנאום של חבר הכנסת זאב במליאה ואם מישהו קם ואמר משהו בעקבות הדבר הזה.

יהושוע דור: זה מזכיר לי את הפרוטוקולים של זקני ציון.

דליה רבין-פילוסוף: אני רוצה להציע משהו וסליחה שאני מפריע לך בדבריך.

דליה רבין-פילוסוף: בואו לא נקצין את המחלוקת כי אנחנו עם הרב הלפרין, בתוך הישיבה הזו הגענו להרבה מאד הסכמות.

דליה רבין-פילוסוף: אז בואו לא נקצין את האווירה וננסה לתת צ'אנס לדיבור עם השר.

דליה רבין-פילוסוף: יש לנו שר חדש יש לנו מציאות פוליטית לצערי, ואנחנו צריכים לנסות ולהתמודד אתה ולהוציא את הטוב מזה כרגע ולנסות להגיע היום שכן נעלה לקריאה ראשונה וכן נעביר את זה בקריאה ראשונה.

דליה רבין-פילוסוף: בואו נחשוב איך אנחנו מדברים ביחד ולא מקצינים את המצב.

מרינה סולודקין: אני מכירה אישית את שר הבריאות נסים דהן ועבדתי אתו בצורה נכונה שהוא היה סגן שר האוצר ואני הייתי סגנית השרה במשרד הקליטה.

מרינה סולודקין: גם אני אדבר אתו ואני מציעה שגם אתן תדברו אתו בגלל שהוא איש טוב ונבון ויש לו חוכמה של דורות.

מרינה סולודקין: דבר שני, אנחנו צריכים לדבר גם עם סיעת ש"ס, עם יאיר פרץ ולומר שזה עניין לא אידיאולוגי ואנחנו בכלל לא רוצים להפוך לעניין אידיאולוגי.

מרינה סולודקין: זה עניין הומניטרי.

מרינה סולודקין: יש בש"ס הרבה אנשים שיודעים שזה לא זמן טוב להתחיל את מלחמות היהודים.

מרינה סולודקין: אני מציעה ללכת בצורה שקטה לדבר עם האנשים ואחר כך נראה.

מרינה סולודקין: לפי דעתי אין יו"ר קואליציה עכשיו והשר דני נווה הוא המוציא והמביא.

מרינה סולודקין: לדבר גם אתו.

אריק כהנא: אני חושב שהמסר הכי חשוב שצריך לצאת מכאן שבעצן היום זה לא סוף פסוק זה רק קטליזטור להלאה ומה שאמרו חברות הכנסת, להגיד שזה לא שחור ולבן, אפשר לפתוח את זה הלאה, אפשר למזג חוקים, זה חלק מהמסר ,שגם אם זה עובר היום, הסעיף המחלוקתי והבנתי מהחברים הנכבדים שעל חלק גדול משתי ההצעות יש הסכמות, חלק מהם נלקח מההצעה של הוועדה הזו.

אריק כהנא: אז אם נבהיר שמה שעובר היום זה כדי לזרז או אפילו לתת תקווה לאלפי זוגות שממתינים כי ברור גם להם שהפתרון לא יהיה מהיום למחר, שתהיה תקווה לזוגות האלה.

אריק כהנא: להבהיר לו שהיום לא סגרנו את העסק זה רק פתח ותקווה למי שמאזין ושומע.

אריק כהנא: שידעו שמטפלים בעניין שלהם, זה גם לרווחת האנשים שמצביעים עבור השר ומפלגתו, גם שם יש בעיות פריון, וגם שם מחפשים פתרון.

אריק כהנא: בתור מפלגה שנושאת דגל חברתי, לא לכולם מהמגזר הזה או אחר יש עשרות אלפי דולרים לנסוע למדינות נכר להביא ילדים הנה.

אריק כהנא: אני כבר לא מדבר על מה ששלמה אמר על האיכות הרפואית שתגיע משם ויהיה בום גדול של מחלות שנמצא אותו עוד שנה שנתיים.

אריק כהנא: אז המסר הוא שאין מלחמה, זה לא סוף פסוק זה רק תקווה למי שהיום בערב מאזין לחדשות ויודע שמטפלים בעניין שלו.

עפרה בלבן: זו התחלה ושמירת הגחלת מפני שאם לא נעביר את הקריאה הטרומית בקריאה ראשונה אנחנו שוב נעמוד---

דליה רבין-פילוסוף: את מתפרצת פה לדלת פתוחה.

יהושוע דור: כולנו יודעים טוב איפה נושא המחלוקת נמצא, הוא לא נמצא אם התורמת היא עד גיל 35 או עד גיל 37, כולנו יודעים שמדובר פה על הנושא של צורת הרישום.

יהושוע דור: נתנו הצעה מאד הוגנת שהלכה כברת דרך ארוכה.

יהושוע דור: לא שמעתי אם על הדיון המפרט הזה על מה הוועדה עשתה במשך שנה ורציתי למחוא כפיים בסוף, אבל לא שמעתי מה ההצעה שלכם בקשר לעניין הזה.

יהושוע דור: זה סוד צבאי?

יהושוע דור: אז תגיד במשפט אחד ונראה על מה מדובר.

יהושוע דור: הצענו בהסתדרות הרפואית רישום עם כמה רופאים ושופט.

יהושוע דור: מה אתם רוצים?

יהושוע דור: בית המשפט הגבוה לצדק, הרבנות הראשית, אגודת ישראל, איפה אתם רוצים לרשום את זה?

יהושוע דור: במקום לדבר כל כך הרבה מה עשיתם, תגידו לנו מה ההצעה שלכם.

יעל דיין: ותראה שאנחנו, בלי להכיר את ההצעה בפירוט, מקבלים את זה.

מרדכי הלפרין: אני אקריא את הסעיפים בהצעה, פרק ו' זה מרכז הרישום: יוקם מרכז רישום ממלכתי, ממלכתי הכוונה היא שהוא לא כפוף לשום מינסטריון, עם מערכת מאובטחת בו ישמרו נתוני השורשים הגנטיים של הילד, כאשר יש לנו הגדרות ברורות לגבי מערכת מאובטחת בנספח מקצועי שמופיע בהמשך.

מרדכי הלפרין: בראש מרכז הרישום יעמוד שופט.

יהושוע דור: מה זה ממלכתי?

יהושוע דור: גם גן ילדים הוא ממלכתי.

מרדכי הלפרין: הכוונה שהוא לא כפוף למיניסטר זה או אחר.

יהושוע דור: אז למי הוא כפוף?

מרדכי הלפרין: יש רשות ממלכתית לא כפופה.

יעל דיין: זה מוקם מכוח חוק.

מרדכי הלפרין: ולא כפוף לשר.

מרדכי הלפרין: בראש מרכז הרישום יעמוד שופט שימונה על ידי שר המשפטים בהתייעצות עם שר הבריאות.

מרדכי הלפרין: הרכב הצוות המקצועי של מרכז הרישום יקבע---

יהושוע דור: שר הבריאות ימליץ על השופט באופן אישי?

יעל דיין: יתרה מזו, כל מה שתשמעו כאן, קבלתי כבר.

יעל דיין: למרות שקבלתי, החוק הזה לא קביל.

מרדכי הלפרין: אני אמשיך.

מרדכי הלפרין: הצוות המקצועי של מרכז הרישום יקבע בתקנות כמו שמקובל, זה לא החוק קובע.

מרדכי הלפרין: הנתונים הרשומים במאגר המידע יהיו חסויים, וכאן לראשונה אנחנו נותנים חיסיון משפטי לאינפורמציה רפואית כשכיום אין חיסיון משפטי לאינפורמציה רפואית.

מרדכי הלפרין: כל שופט יכול לתת הוראה למשטרה, כמו שקרה לפני שנה, ולהגיע לאינפורמציה חסויה.

מרדכי הלפרין: פה, הנתונים הרשומים במאגר יהיו חסויים, לא תותר כל גישה למאגר הנתונים של מרכז הרישום אלא לעובדי מרכז הרישום שאושרו לכך על ידי ראש המרכז ועל פי חוק זה.

מרדכי הלפרין: כלומר, ראש המרכז, או מי שהוסמך על ידו, לא המנקה, אלא תכניתן או כאלה, יוכלו לגשת לנתונים.

מרדכי הלפרין: חוץ מזה אף אחד לא.

מרדכי הלפרין: רק ראש המרכז וזהו.

מרדכי הלפרין: מרכז הרישום ימנע את איבוד נתוני השורשים של ילד ובכלל זה ינהל מאגר מידע, אלה ניסוחים משפטיים.

יעל דיין: על שורשים גנטיים, דרך אגב, דנו באריכות, כל הרופאים אמרו שאין דבר כזה.

יעל דיין: רשאים לשמר d.n.a.

מרדכי הלפרין: התכוונו לנתונים.

יעל דיין: התכוונתם לרשומה רפואית, שככה זה מופיע חוק שלנו.

מרדכי הלפרין: לא רשומה שלמה, קטע מרשומה.

יעל דיין: אבל המושג שורשים גנטיים היה במליאה והיו צווחות אימים, וזכויות אדם מחו, ואין חיה כזו.

מרדכי הלפרין: את צודקת ולכן יש לזה הגדרות.

מרדכי הלפרין: ישבנו גם על זה והגדרנו.

מרדכי הלפרין: אני ממשיך, יוודא שמאגר המידע יפעל כמערכת מאובטחת, יוודא שמירת החיסיון של הנתונים, קבלת הדיווחים, יצליב לאימות נתונים, יקבל שאילתות מגורמים מורשים על פי חוק זה, ויענה להם, ועוד מעט יהיה כתוב מיהם הגורמים המורשים לשאול שאילתות.

מרדכי הלפרין: הרופא האחראי, דבר שמוגדר בחוק, זה אותו רופא במחלקה שמנהל היחידה או מישהו מינה אותו, ידווח למערכת מאובטחת במרכז הרישום על השתלת ביציות, על התפתחות הריון ועל לידת ילד.

מרדכי הלפרין: אם יש הודעה על הריון ואחר כל הלך למקום אחר, עושים הצלבה פשוטה עם משרד הפנים ומקבלים את הלידה.

מרדכי הלפרין: זו טכניקה.

אילן טור-כספא: מה זה החסינות לגבי משרד הפנים.

אילן טור-כספא: עד עכשיו היה חיסיון, ברגע שמצליבים על משרד הפנים, אין חיסיון.

מרדכי הלפרין: משרד הפנים לא יודע כלום, אני יודע, במאגר של השופט, שהגברת הזו הייתה בהריון מתרומת ביצית והיא נעלמה לנו, מה שקורה הרבה פעמים.

מרדכי הלפרין: אם הסתבר שהיא ילדה אחרי 9 חודשים בבית חולים בצד השני של המדינה, אני יודע מאיפה זה בא.

מרדכי הלפרין: זה הכל.

מרדכי הלפרין: למשרד הפנים אין גישה למאגר.

מנחם בורשטיין: לא משרד הפנים יכול לבדוק, השופט יכול לבדוק אם היא ילדה.

אילן טור-כספא: במשרד הפנים ידעו שמאגר המידע בדק לגבי היולדת.

מרדכי הלפרין: לא ידעו את זה לחלוטין.

יעל דיין: אתה מדבר על דברים שמקומם בתקנות.

מרדכי הלפרין: איך למנוע את זה נמצא בתקנה.

מרדכי הלפרין: לצורכי הצלת חיים, יפעל מרכז הרישום לאיתור התורמת או הצאצא על מנת לקבל את הסכמתה או הסכמתו לחריגה מסעיף 10.

מרדכי הלפרין: סעיף 10 זה סעיף האנונימיות המוחלטת.

מרדכי הלפרין: למשל כשצריך תרומת מח עצם או תרומת כליה, וצריך לראות אם יש לו קרובי משפחה, לצורך זה הוא יהיה רשאי לאתר על מנת לקבל הסכמה, ואם תהיה הסכמה ניתן יהיה להציל את האמא או את הילד.

יעל דיין: אני לא רוצה לעורר שדים, אני לא רוצה להעלות אפילו את המושג הזה, אבל יש לי קרוב ל- B.A בגנטיקה, תסלח לי, אבל כשאתה מדבר על כל זה, לא שכחת את הזרע?

יעל דיין: אתה רוצה שדים?

מרדכי הלפרין: את צודקת ודנו על זה הרבה.

יעל דיין: אני פשוט רוצה להקטין את ההתלהבות בהיבט הרפואי הגנטי הטהור שאנחנו כאן מכסים את כל זה.

מרדכי הלפרין: לא מכסים את הכל.

יעל דיין: לא רק שאנחנו לא מכסים, אנחנו מתעלמים, אם מדובר על הפריה חוץ גופית, מתעלמים, בגלל סיבות כאלו או אחרות, ודאי לא רפואיות גנטיות, ממרכיב שהוא שווה ערך.

יעל דיין: אז אל תעשו מזה תורה חדשה רפואית של הצלת חיים.

יעל דיין: אתה לא עושה הצלת חיים בהשתלת מח עצם לפי תרומת הזרע, אז מה קרה כאן?

מרדכי הלפרין: זה שיש לי בעיה בצד אחד, זה לא אומר שנפתור בצד אחר ושהוא יותר פשוט.

מרדכי הלפרין: תרומת זרע היא מסובכת והודעתי לוועדה שאנחנו לא נוגעים בתרומת זרע.

עפרה בלבן: עוד מעט השר יטמיע תרומת עוברים, אבל לאט לאט, קודם נשים את אבן הפינה.

מרדכי הלפרין: אותי למדו, אל תנסה לתקן עולם, תקן את עצמך, תצליח, נסה את המשפחה שלך, תצליח, נסה את השכנים, את העולם אין לך סיכוי.

מרדכי הלפרין: אדם שמלאו לו 18 שנה, את זה לקחתי חד משמעית מהצעת החוק של הוועדה, זכאי לפנות למרכז הרישום בשאלה אם הוא נולד מתרומת ביצית.

מרדכי הלפרין: אם התשובה היא שלילית מרכז הרישום יענה על שאלה זו בכתב לאחר אימות זהות השואל.

מרדכי הלפרין: במידה והתשובה חיובית היא תימסר לפונה באופן אישי.

מרדכי הלפרין: זה הניסוח שלך שהוספנו אליו, כפי שהחברים בקשו, את הרגישות, שהוא לא יקבל בדואר או עם עורך דין.

יעל דיין: למה שהוא יפנה בכלל?

מרדכי הלפרין: זה סעיף שלך.

עפרה בלבן: אנחנו מדברים על דברים שיקרו עוד לפחות 15 שנה ובינתיים מפריעים לאלפי נשים.

מרדכי הלפרין: החלק הזה, בשביל הפרופורציות, מקורו ברג'יסטרי של אנגליה.

מרדכי הלפרין: באנגליה הם קבעו שזכותו של אדם לדעת אם הוא נולד ככה או אחרת, לכן הרג'יסטרי באנגליה מאפשר לכל אדם לפנות ולקבל אינפורמציה בסיסית בתעודת הזהות האישית שלו, בלי אינפורמציה מזהה.

מרדכי הלפרין: לקחנו את אותו עיקרון, וחברות הכנסת דיין ורבין-פילוסוף לקחו את אותו עיקרון.

יעל דיין: אין שום בעיה עם זה.

יעל דיין: מה זה חשוב, זה בעוד 20 שנה.

מרדכי הלפרין: הסעיף הבא: איש ואישה שבכוונתם להיות בני זוג או מיופה כוחם, לא כתבנו שהם הולכים לרבנות, הם יכולים לנסוע לקפריסין, יכולים ללכת לכל מקום.

מרדכי הלפרין: איש ואישה שבכוונתם להיות בני זוג או מיופה כוחם, יהיו רשאים לשלוח שאילתה למנהל מרכז הרישום, כלומר לשופט, על מנת לוודא הם אינם קרובים גנטיים מדרגה ראשונה.

יעל דיין: כל זוג?

מרדכי הלפרין: את הולכת להתחתן אתי בקפריסין, אנחנו רשאים לפנות למרכז הרישום.

יעל דיין: בעוד 15 שנה.

יעל דיין: היום בטוח שאנחנו לא קרובים גנטיים.

יעל דיין: לא היו אז הפריות חוץ גופיות.

יעל דיין: העניין של מיופה כוחם ייבדק על ידי משרד המשפטים, החוקתיות של זה וכו'.

יעל דיין: אורנה לין שלא נמצאת כאן הייתה אומרת לך שעכשיו היא כבר תגיש בג"ץ עתידי לעניין הזה.

אריק כהנא: עוד 20 שנה זוג יבדוק את עצמו עם נייר לקמוס.

אריק כהנא: הם יקנו קיט עצמי בבית מרקחת, ויבדקו עם האצבעות וידעו אם יש להם זהות גנטית או לא.

אריק כהנא: על מה אנחנו רבים עכשיו?

אריק כהנא: חוץ מהסעיף הזה יש עוד משהו שהוא בניגוד אינטרסים מוחלט?

מרדכי הלפרין: יש עוד נקודה שמשפטנים בוועדה ואחרים חייבו אותנו.

מרדכי הלפרין: יש מה שנקרא יחידה ארצית לתיאום ובקרה.

מרדכי הלפרין: הרעיון המרכזי שלנו היה עד ליום רביעי לפני שבועיים, היה שזה זרוע של מרכז הבריאות לפקח ולקבל את התשלומים שהרופאים במחלקות לא ידעו בכסף.

מרדכי הלפרין: פרופ' שנקר לפני שבועיים קם על רגליים אחוריות והוא אמר, אני לא רוצה שזה יהיה שייך שוב לחלק הממשלתי יכולה להיות פה פגיעה בסודיות ולכן זה הוזז, והיחידה הזו, במקום להיות זרוע של משרד הבריאות, היא תהיה זרוע של השופט של מרכז הרישום.

יעל דיין: אין לנו שום בעיה.

יעל דיין: נעשה ישיבה על הכל.

יעל דיין: אני מסכימה לחבילה של מה שהיה שנוי במחלוקת.

יעל דיין: מה שנוסף הרי לא נמצא בחוק שלי, אז אני לא יכולה להסכים.

שלמה משיח: חברת הכנסת דיין, השר עוד לא הסכים גם לזה.

שלמה משיח: הוא לא הסכים להצעה של הוועדה אז על מה אתם מדברים?

יעל דיין: אני קונה blind.

מרדכי הלפרין: הוא עוד לא הסכים.

שלמה משיח: הוא עוד לא קרא את זה.

אילן טור-כספא: למה הוא התנגד?

יעל דיין: אני שמחה על ההערות.

יעל דיין: אני אומרת לך, יתרה מזה, נתונה לך הסכמתי והסכמת יושבת ראש הוועדה לסעיפים האלה שהם בעייתיים בעניין הרישום.

יעל דיין: אז אין מה לדון בהם עכשיו.

יעל דיין: זה יעורר אי הסכמות נוספות.

יעל דיין: הרי נדון בזה לפני קריאה שניה ושלישית.

יעל דיין: אני מקבלת את זה, הם יחליפו את סעיף 11 אצלנו מה שלא נמצא אצלנו, אין לי מה להסכים עליו, זה ממילא יבוא לדיון בקריאה שניה ושלישית.

יעל דיין: לא צריך להכריע בסעיפים.

יעל דיין: אני לא יודעת אם ככה הצגת את זה לשר, אם אתה יכול להביא בפניו, ואנחנו נעשה את זה לגבי השר המתאם, וגם לגבי שר הבריאות.

יעל דיין: הרי אנחנו אומרים כן לכל דבר שהיה במחלוקת שהוגדר על ידכם.

יעל דיין: יש לנו מכתבים ממירה היבנר שמתייחסים לסעיף שבמחלוקת.

יעל דיין: כל השאר בוודאי יידון בהמשך.

מרדכי הלפרין: תני לי לקרוא רק עוד שני סעיפים.

יעל דיין: חבל על הזמן שלך.

יעל דיין: אנחנו רוצים שתשב עם השר עכשיו.

מרדכי הלפרין: יש כאן סעיף שבסוף הוא הסכים, לקחנו אותו ממך, תורמת הביצית היא בת דתה של הנתרמת אלא אם כן הסכימו שתיהן לתרומה למרות שאינן בנות אותו דת.

מרדכי הלפרין: זו העתקה של הסעיף שלך.

מרדכי הלפרין: הייתה עם זה בעיה, הוא שוכנע ולבסוף קיבל את זה.

יעל דיין: בוא לא נכניס עיזים כדי להוציא אותם.

מרדכי הלפרין: יש עוד בעיה בנושא אחר ואני מקווה שגם זה יהיה.

מרדכי הלפרין: אני רוצה שתדעו על מה הבעיות.

יעל דיין: אבל אלה לא הבעיות שאתם הגדרתם, היועצת המשפטית של משרד הבריאות פנתה אלינו בכתב שיש בעיה שעליה החוק לא משיב וזו בעיית הרישום.

הוועדה המשותפת דליה רבין פילוסוף: אז אנחנו מסכימים.

הוועדה המשותפת דליה רבין פילוסוף: לך לשר, תיקח אתך את הרופאים שמוכנים לבוא אתך, או טלפונית.

יעל דיין: תחבר טלפונית בין מי שמוכן, ותעביר את הדברים שנאמרו כאן, אני לא אחכה עד לפרוטוקול.

יעל דיין: אני רוצה לומר לך, הפניה שלנו תהיה במקביל לשר המתאם.

יעל דיין: עם כל הכבוד, אחרי הסכמה כמו שיש לנו, אני לא רואה איך יכולה להיות כפיה של שר הבריאות נסים דהן מש"ס, איך הוא יכול לכפות על חברי סיעתו.

יעל דיין: שהוא יורה לחתומות על החוק הזה, לחברות וחברי הכנסת של הליכוד להצביע נגד, לבוא פיזית ולהצביע נגד החוק הזה בהוראת שר הבריאות, אני חושבת שזה דבר שהוא בל יעשה מבחינתי.

מרדכי הלפרין: אני אעביר את הדברים אילן טור-כספא: התקשורת לא כאן בחדר, ויש בעיה עם מסוימת עם התקשורת.

מרדכי הלפרין: נעשתה עבודה מצוינת על ידי הוועדה ועל ידי חברות הכנסת בוועדה כאן ובוועדה המקצועית.

מרדכי הלפרין: אנחנו יושבים עם הזוגות והאור נכבה בעיניים של הנשים האלה כשאומרים להם שהיא צריכה תרומת ביצית.

מרדכי הלפרין: לוקח להם את הזמן להחליט שאכן הן הולכות לעשות את זה, וכשהאור נדלק שוב כשהן באות לעשות את זה, אנחנו אומרים להם מצטערים תחכו עכשיו הרבה זמן.

מרדכי הלפרין: הזמן הזה אצלם זה כאילו אתמול היא הייתה רוצה להיות בהריון.

מרדכי הלפרין: אני קורא לשר לגלות איכות שלטון.

מרדכי הלפרין: נכנס שר חדש, יש לו הרבה בעיות במשרד הבריאות.

מרדכי הלפרין: יש דבר שיכול לסייע בידן מיידית.

מרדכי הלפרין: עיקר הבעיה היא על דרך הרישום שהוא חשוב לכולם.

מרדכי הלפרין: יש הסכמה לקבל את עמדתו.

מרדכי הלפרין: נגמר הויכוח הענייני, עכשיו באה הבעיה הפוליטית מי ייקח את האיצטלה על עצמו.

מרדכי הלפרין: יכול להיות שצריך לתאם בתמונה משותפת ולהחליט שזה וזה יפתור את הבעיה אבל צריך לגלות התחשבות משני הצדדים ולבוא לקראת זה כדי היום ההצעה תוכל לעבור בתור הצעה שלכן, אבל בברכת השר החדש שרואה חשיבות בזה וכו'.

מרדכי הלפרין: שהוא יקטוף את הפירות שהוא צריך לקטוף, רק שבסופו של דבר נביא מזור לאנשים.

גד פוטשניק: שתי הערות.

גד פוטשניק: אני לא משמש פה לוועדה, אני רוצה לומר לחברי הכנסת שהרושם שלי מתוך העבודה המשותפת שיש עניין רב ואבסולטי לכל מי שנוכח כאן ולא נוכח כאן לפתור את הבעיה, והייתה לי הזדמנות להחליף מילים עם כל אחד מהאנשים האלה.

גד פוטשניק: לכן נוצר מצב אבסורדי שדר' הלפרין סופג את כל ההפגות שאני לא בטוח שהן שייכות אליו.

הוועדה המשותפת דליה רבין פילוסוף: כולנו יודעים שהוא רק הצינור.

גד פוטשניק: הערה קטנה אחת אולי קטנה אבל היא גדולה.

גד פוטשניק: לא אמרנו מילה בזכות אותן אלה שתורמות.

גד פוטשניק: כרגע במדינת ישראל, מי שתורמת זו מי שעוברת טיפול.

גד פוטשניק: כל הזמן מדובר על אותן אלפי נשים מסכנות שמחכות.

גד פוטשניק: אני רוצה להבהיר, שברושם שלי, כל עיכוב בחקיקה כזו ואני לא נכנס לטכניקה, מרפה את ידיהן של התורמות מפני שלפחות במערכת שלי זה נעשה על בסיס אלטרואיסטי גרידא טהור לחלוטין.

גד פוטשניק: אני נשאל חדשות לבקרים איפה אני נמצאת.

גד פוטשניק: לא רק שאנחנו נעצרים, אני רוצה להבהיר שאנחנו ברגרסיה מתמשכת כל הזמן.

גד פוטשניק: יידעו שהחוק עלה יידעו שישנו קונצנזוס זה או אחר בין חוגים דתיים וחילוניים זה יקל על המערכת.

גד פוטשניק: יגידו שבתוך שנה שנתיים, כמה זמן שזה ייקח, יגיע הפתרון.

גד פוטשניק: זה הרבה מאד לטובת גיוס התורמות במציאות של היום.

מנחם בורשטיין: אני רוצה לשאול שאלת תם, אם יום ייפגשו הפרופסורים החשובים עם שר הבריאות.

מנחם בורשטיין: הוא יגיד להם שהוא מתחייב שתוך כך וכך זמן להעביר את החוק הממשלתי ואחרי הישיבה הזו יישבו חברות הכנסת הנכבדות עם הרב הלפרין ויעברו סעיף סעיף על החוק ויגידו שהן מסכימות.

מנחם בורשטיין: מה החשיבות להעלות היום את הצעת החוק ולעור דובים וכל מיני תגובות?

יעל דיין: אנחנו מקבלות משכורת בשביל לחוקק.

יעל דיין: זו תפקידה של הכנסת, מה השאלה?

מנחם בורשטיין: אני מדבר על דברים פרקטיים.

הוועדה המשותפת דליה רבין פילוסוף: נעשה את זה אחרי קריאה ראשונה.

מנחם בורשטיין: יש בעיה גדולה של חליבה בשבת.

מנחם בורשטיין: האם אפשר לחלוב עם מכונה בשבת או אי אפשר לחלוב.

מנחם בורשטיין: אין לזה הרבה פתרונות.

מנחם בורשטיין: בבני ברק קם אברך אחד שפתר את כל הבעיות ההלכתיות, כל רב שהלך עם המכונה הזו, אמרו לו איך לא חשבנו על זה קודם.

מנחם בורשטיין: רק יש בעיה קטנה אחת, המכונה לא חולבת.

מנחם בורשטיין: אבל זה כלום לעומת הפתרונות ההלכתיים שהוא פתר.

מנחם בורשטיין: זה בדיוק מה שאנחנו עושים.

מנחם בורשטיין: אנחנו רוצים להעביר את החוק.

יעל דיין: יש לכם חוק.

יעל דיין: למה אתם לא רוצים להעביר אותו?

יעל דיין: עוד לא שמעתי את התשובה הקצרה ביותר, ואני לא יודעת אם זה צריך לבוא מהרב עובדיה או מחבר הכנסת נסים דהן, וזה גם לא ענייני מי הסמכויות אצלכם.

יעל דיין: לא שמעתי תשובה מדוע החוק הזה, לאחר ההסכמה, לא יכול להעלות להצבעה היום בקריאה ראשונה.

יעל דיין: לא שמעתי תשובה אחת לזה.

שמואל מרגלית: כל המחלוקת המדוברת זה על הרישום.

מנחם בורשטיין: לכן אני מציע שאחרי הישיבה הזו, ישבו ויראו את החוק לפרטי פרטים, תגידו שאתם מסכימים לו, והפרופסורים המכובדים ילכו לשר היום, והוא יגיד להם שני דברים, למה הוא מתנגד להעלות את זה היום והוא גם יגיד להם שהוא מבטיח שתוך זמן כזה או אחר הוא מעלה את זה.

יעל דיין: זה לא יכול להיות זה או זה.

יעל דיין: זה גם זה וגם זה בהסכמה בשלב של קריאה ראשונה.

יעל דיין: לא יכול להיות שיבוא שר,

יעל דיין: נכבד ככל שיהיה, ויגיד אמנם אין כאן בעיות אבל אני רוצה את שלי ושלכם יעוף ברוח.

יעל דיין: זה כמו להגיד לכנסת אין לך תפקיד, אנחנו נעבוד מהרשות המבצעת ויכול להיות שהם יעשו חוקים אדירים אבל זה אומר לכנסת, הסמכות שלכם מופקעת.

מנחם בורשטיין: אבל בחוק של הוועדה, ישבנו עם מה שאתם כתבתם ולקחנו המון.

יעל דיין: תודה רבה, אנחנו לא קטליזטור.

עפרה בלבן: אנחנו היינו קודם ואנחנו לא מוכנים לוותר על זה.

מנחם בורשטיין: אז תעשי מלחמה והחוק יעלה רק עוד שנתיים.

מנחם בורשטיין: גם אני וגם את וגם כולנו מעונינים שזה יעלה ויעבור.

מנחם בורשטיין: זה יה המסר בוועדה.

יעל דיין: אני נותנת לך את הפתרון המקובל בחקיקה בכנסת כאשר יש הליכים מקבילים, מגיעים אחרי קריאה ראשונה, לפעמים לפני זה אבל אז זה לא מוכן לקריאה ראשונה, מגיעים למיזוג והסכמות.

יעל דיין: אין דבר כזה שרשות מבצעת אומרת שהחוק הזה טוב בעיני, אין לי בעיה אתו, אבל אני רוצה את החוק שלי והחוק שלכם ילך.

יעל דיין: אן דבר כזה, זה מבטל את כל המוסד הזה.

יעל דיין: לכן אני שואלת את השאלה שלא קבלו מענה עליה, מדוע יווצר מאתנו להציע את ההצעה הזו ולהצביע עליה אחרי שאנחנו מסכימים בנושא ששנוי במחלוקת ונחכה להצעה הממשלתית, שאני לא יודעת מתי תבוא אבל ללא ספק תמהר לבוא אם החוק הזה כבר עבר קריאה ראשונה.

שלמה משיח: נדמה לי שאנחנו מדברים עם עצמנו ואנחנו מאד מצליחים בזה.

שלמה משיח: הצרה שאין לנו עם מי לדבר.

שלמה משיח: הרב הלפרין הוא מוציא ומביא ואני לא בטוח שהוא ישמע אפילו.

שלמה משיח: הרב בורשטיין, עם כל הכבוד, גם הוא כזה.

שלמה משיח: אני לא בטוח שהשר ישמע אותם בטלפון, ויתרה מזה, אני כמעט בטוח שהוא לא יקבל אותנו היום.

שלמה משיח: אני לא בטוח שאי אפשר ללכת בשעות שנותרו ולהפעיל חברי כנסת.

שלמה משיח: לפנות למצפון שלהם.

שלמה משיח: נדמה לי שגם חברי כנסת מש"ס גם חברי כנסת אחרים, וגם השר הממונה על התיאומים.

שלמה משיח: אני חושב שאולי זה תפקידכם, אנחנו נמצאים במשכן הכנסת, להביא את חברי הכנסת הנכבדים, שנעשה עבודה ונגיד להם שאם הם ירימו יד להפלת החוק מה הם יגרמו.

שלמה משיח: אחרת הכל אבוד.

שלמה משיח: את חשה את זה ואני חש את זה וחבל לי על הזמן שאנחנו מבטלים פה מפני שבעצם השר כבר עשה את ההחלטה שלו להפיל את החוק.

שלמה משיח: השאלה מה ניתן לעשות פה.

שלמה משיח: אני מהמר שהוא לא יקבל אותנו אפילו שאנחנו כפופים לו.

שלמה משיח: אני עובד מדינה אבל הוא לא יקבל אותנו כי זו הדרך הקלה שלו להתחמק מעשיה בתחום הזה.

שלמה משיח: הוא גם לא אישר את הצעת החוק.

שלמה משיח: לכן או שאנחנו מרימים ידיים וכולנו מקימים מכונים בחוץ לארץ בשביל לעשות הפריה חוץ גופית, ובעצם זה מה שצריך לעשות.

שלמה משיח: או כמו שעשו במדינה, מוסד ממשלתי, אסף הרופא שולחים לרומניה.

שלמה משיח: הרב בורשטיין נוסע לרומניה לאשר את זה מבחינה הלכתית.

שלמה משיח: בואו נשים את הדברים על השולחן.

שלמה משיח: מה אתם חושבים שני אעשה בעוד חודש?

מנחם בורשטיין: הרב בורשטיין מגיע לרומניה רק אם מבקשים ממנו, הוא לא מארגן את זה.

שלמה משיח: לא אמרתי שאתה מארגן, אמרתי שאתה נוסע.

שלמה משיח: אני אומר שאם לא תהיה ברירה, הרי זה מה שיהיה במדינת ישראל.

שלמה משיח: יש דברים שאנחנו מייבאים, נייבא ביציות.

שלמה משיח: אין מה לעשות בעניין הזה ואולי אז יידרש, כאשר יהיה מקרה אחד של איידס, או מקרה אחר חמור ביותר, אז יידרש כבוד השר הממונה על הבריאות באותו זמן להתמודד עם הבעיה.

שלמה משיח: צריך להעמיד אותו על העניין הזה כי הדברים נעשים.

שלמה משיח: הציבור הזה, חברי הכנסת הנכבדים לא יודעים או לא רוצים לדעת מה שנעשה.

שלמה משיח: זה כאילו רוצחים במקום אחד ואותנו זה לא מעניין כל אימת שאנחנו נשמור על הכסא שלנו.

שלמה משיח: אתה צריך להרים טלפון לשר שיסכים לקבל אותנו.

שלמה משיח: אם הוא לא יסכים לקבל אותנו אני מוכן ללכת לחברי כנסת ולשכנע אותם ברחל בתה הקטנה של מי שלא נולדה, שהם צריכים להצביע נגד הפלת החוק.

גד פוטשניק: אלו בדיוק המילים שצריך להגיד לשר עצמו.

יעל דיין: אני מבקשת מדר' הלפרין ומהרב בורשטיין לעזור לנו בתיווך אותם אנשים שאנחנו רוצים שיגיעו לדיבור ביחד.

יעל דיין: אני מצטערת שמירה היבנר לא כאן כי ההתכתבות הייתה אתה והבקשות היו ממנה והיא יצאה מהתמונה בצורה שמקשה עלינו.

יעל דיין: אני מבקשת שתעשו מאמץ להפגיש, לפחות טלפונית שניים שלושה מהרופאים כאן, או שאחד ידבר בשמם, עם שר הבריאות.

יעל דיין: דבר שני, אני מבקשת שגם אם השר מתנגד להעלאת החוק, למרות ההסכמה, אין לי אלא לבקש שלא יחייב את על סיעת ש"ס.

יעל דיין: זה לא יכול שהוא יכפה על כל הקהילה ועל כל חברי הכנסת.

הוועדה המשותפת דליה רבין פילוסוף: הוא צריך לשמוע את רופאים היום.

הוועדה המשותפת דליה רבין פילוסוף: צריך להעביר אליו את רוח הדברים.

יעל דיין: אני אבקש גם מהשר המתאם, דני נווה, יש כאן את הטלפונים שלו.

שלמה משיח: לדעתי, עם כל הרצון שלנו, יש פה הנחיה, משום שמירה היבנר לא באה כי היא קבלה הנחיה לא לבוא.

שלמה משיח: לדעתי השר כפה עליה לא לבוא, הוא החליט לעצור את העסק הזה.

שלמה משיח: תן לי לעשות את הפירושים שלי.

יעל דיין: זה מה שהשר דני נווה אמר לי.

יעל דיין: הוא אמר, תשמעי אני לא יודע מה לעשות, הכפיה היא על כל מרכיבי הקואליציה א רק על עמדת ש"ס.

יעל דיין: אני הייתי כבר בסיפורים האלו, ואני נחנקת מדמעות כשאני משחזרת את זה.

הוועדה המשותפת דליה רבין פילוסוף: אני אצא עכשיו.

הוועדה המשותפת דליה רבין פילוסוף: את תסגרי, אני אחזור אליך ונמשיך.

הוועדה המשותפת דליה רבין פילוסוף: תודה.

יעל דיין: יש כאן, אני לא רוצה להשתמש במילה כוחנות, אבל יש כאן שימוש לא נאות כאשר מדובר על דברים שלא צריכים להיות נזוקים ממאבק כוחות.

יעל דיין: אם ש"ס לא מסוגלת להצביע בעד החוק הפרטי, שאין כאן מי שיגיד שהוא לא כמעט זהה לממשלתי ובכל אופן אין בו שום דבר שמעורר התנגדות למעט הדבר שאנחנו מסכימים עליו.

יעל דיין: אין כאן דעה אובייקטיבית שתגיד החוק הזה הוא בל יעבור, לא ניתן לו לעבור ונפעיל עד כדי הצעת אי אמון או העברת השימוש הכי כוחני שיכולה לעשות סיעה בקואליציה או באופוזיציה, וזה ליצור כאן משבר קואליציוני.

יעל דיין: זה פחות או יותר מה שהשר דני נווה אמר לי.

יעל דיין: לכן אני לא רוצה לצלצל, אני חושבת שזה לעשות עוול נורא לא רק לנשים שמחכות אלא לכל קהילת הרופאים, בלי קשר מאיפה הם באים.

יעל דיין: מה זה נעשה משבר קואליציוני, סביב מה?

יעל דיין: לאחר שהסכמנו לחלוטין.

יעל דיין: על שם מי יהיה החוק?

יעל דיין: זה יהיה חוק נסים דהן, זה מה שיהיה?

יעל דיין: זה בסופו של דבר יהיה חוק בספר החוקים וללא שם.

יעל דיין: גם בקריאה ראשונה השמות מופיעים בסוף כהערת שוליים והם לא נרשמים הלאה.

יעל דיין: בקריאה שלישית אין כבר שם, זה חוק של המדינה בספר החוקים.

יעל דיין: צריך לוח זמנים שלא ניפול לפגרה, שזה מאד גרוע מבחינה ציבורית, להפיל את החוק הזה או אפילו לדחות את ההצבעה עליו.

יעל דיין: לדחות את הצבעה, אני אעשה בלית ברירה רק אם הסכמה שיש תמיכה מלאה בחוק הזה לכשיעלה בד בבד עם הממשלתי.

יעל דיין: אני לא אעשה מעצמי צחוק ואדחה את ההצבעה אם לא תהיה לי ברירה ואם אין לי רוב היום.

יעל דיין: כדי שנהיה באתו מצב שאנחנו בו יום.

יעל דיין: אם אתם רוצים שנעשה את הכניסה שלנו ביחיד במשולב כמו בבלט, באותו יום ובאותה שעה, בבקשה, אבל באותה מידת תמיכה, עם אותה הסכמה שיש היום.

יעל דיין: אם זה קיים אז למה לא היום?

יעל דיין: לפחות לתת מענה לציבור שבחוץ.

יעל דיין: לא קבלנו תשובה על השאלה שהוצגה בשולחן הזה, והתשובה הזו צריכה להיות מהשר, היא לא יכולה להיות מהוועדה.

יעל דיין: אני מניחה שאם בוועדה ציבורית היו עושים הצבעה לגבי החוק הזה בהתאמה המתבקשת ובפירוט המתבקש, אני מוכנה לעבור אחד אחד את חברי הוועדה הציבורית וכולם היו שותפים כאן, אף אחד לא היה מתנגד לזה, ואני מתנגד שזה יעלה להצבעה, למעט אותו סעיף שאנחנו מסכימים עליו.

יעל דיין: אני מבקשת גם לעשות טלפונים לשר המתאם, אני אדבר אתו, הוא נמצא עכשיו בישיבת הנשיאות, אני אבקש ממנו להוציא את הליכוד, ואני אפנה לסיעה שלי להוציא את העבודה, בוודאי שינוי ומרץ שהם תומכים נלהבים בחוק הזה.

יעל דיין: אם החוק הזה נופל כי ש"ס מפילה אותו בכוח, ובצד השני עומדים חלק מאנשי העבודה ושינוי ומרץ, זה מעמיק א השסע, ובשביל מה על נושא כזה?

יהושוע דור: זה לא מעמיק את השסע זה מציב בצורה מאד ברורה את הנתק שיש בין הרשות המבצעת ובין העם.

יהושוע דור: העם דורש את דבר הזה, במקרה זו קבוצה מסוימת בעם והרשות המחוקקת, אני לא יודע אם אני משתמש במילים הנכונות, מתעלמת מצרכי העם מסיבות פוליטיות.

יהושוע דור: זה דבר שלא קרה אף פעם כי אנחנו מדברים על משהו רפואי.

יהושוע דור: זה לא תקציב וזה לא תמיכה שום דבר, זה עניין רפואי גרידא.

יהושוע דור: אם גוף פוליטי כלשהו עוסק באיומים ומנוכר מצורכי העם, בשבילי זו פשיטת רגל מוחלטת של הדרג הפוליטי.

יעל דיין: יש נושאים שנופלים בין הכיסאות, על הנושא הזה הגדרנו כבר את ההסכמות.

יעל דיין: יש נושא שעולה בוועדת חוקה על המתת חסד שהוא באמת בעניין של זכויות ועניין של אתיקה והלכה.

יעל דיין: גם שם יושבת ועדה שלצערי תמשך עוד כנראה שנה שנתיים, כך אמרו לנו מוועדת חוקה, אפילו שם, בנושא שהוא יותר במחלוקות מהנושא שלפנינו, מגיעים להסכמות.

יעל דיין: יש גם פסיקות של בית משפט, אני לא רוצה להגיע עם החוק הזה לפסיקות של בית משפט שיגיד שמדינת ישראל חייבת לתת מענה והמענה הזה נמצא בחוק ומישהו מסרב להעביר את החוק.

יעל דיין: אבל מגיעים להסכמות.

יעל דיין: בועדת חוקה כשיושבים על זה לא קם שר המשפטים ואומר אני רוצה את החוק הממשלתי ולא רוצה חוק פרטי, או תחכו לוועדת שטיינברג שתסיים עוד שנה שנתיים.

יעל דיין: אומרים תעבדו בתאום ובהתאמה.

יעל דיין: זה נושא שיכולים לדון בו מכאן עד להודעה חדשה.

יעל דיין: הנושא שלפנינו הוא נושא פתיר לחלוטין, כולנו ישבנו והשקענו את מיטב זמננו על נושאים כמו שתי שאיבות או שלוש שאבות, תהיה בת 21 או תהיה בת 23, תקבל חצי הכנסה ממוצעת במשק פר שאיבה, איך נאתר אותה וכו'.

יעל דיין: כל הדברים האלה הם נותני חיים לבני אדם, וכולם הוסכמו.

יעל דיין: אז עכשיו אני חוזרת ומבקשת תשובה על דבר אחד מדוע לא יעלה החוק הזה בהצבעה הערב עם תמיכה מקיר לקיר של הבית הזה עם הסכמה שלנו לקראת הקריאה השניה והשלישית לעשות את ההתאמות שמתבקשות ולהגיע למיזוג חוקים.

יעל דיין: מבחינתי זה יהיה מבורך.

יעל דיין: זו השאלה וכל הדברים האחרים הם משניים.

יעל דיין: זו שאלה שלפי דעתי השר חייב לנו תשובה עליה לא מה יש בחוק הזה אלא מה לא.

יעל דיין: אנחנו מבינים יחד את אותו דבר.

יעל דיין: לכם יש את המעלה של חוסר ההסמכה, אני לא מוסמך להשיב על השאלה אבל לכם יש את הקשר למי שכן מוסמך להשיב והשאלה היא למה לא.

יעל דיין: ולא שום שאלה אחרת.

מרדכי הלפרין: אני אעביר את כל הדברים בצורה הכי חדה שאפשר.

רחל בכר: אני חושבת שמה שהשר נדרש היום זה בסך הכל לתת תקווה בנושא שלא שנוי במחלוקת אז מה כל כך קשה?

רחל בכר: אין פה נושא שנוי במחלוקת, השר לא מתנגד באופן עקרוני לשום דבר אז למה שלא ייתן את ההסכמה.

רחל בכר: מה הקושי לתת תקווה?

יהושוע דור: כנראה שהוא כן מתנגד.

רחל בכר: אני לא חושבת שהוא מתנגד, אני חושבת שזה עובר מתוך חיכוחים כאלה או אחרים אבל אין התנגדות עקרונית למושג של תרומה מאישה לא מטופלת וזה העניין.

רחל בכר: השר נדרש לתת תקווה במקום שאין לו התנגדות עקרונית.

רחל בכר: הדברים הקטנים יעברו אחר כך, עובדה שנושא הרישום נפתר בצורה שתניח את דעתו.

יעל דיין: אם החוק לא יוצבע היום אני אדרוש הסכמה מוחלטת בכל מקרה.

יעל דיין: אני לא רוצה מלחמת עולם ואני חושבת שעד כה השכלנו למנוע.

יעל דיין: ההדלפות שהיו היו מהפרוטוקולים ולא היו קשורות בישיבות הוועדה.

יעל דיין: הכל פתוח, גם הפרוטוקולים של הישיבות האלה פתוחות.

יעל דיין: מה שנאמר כאן לגבי הרופאים, אני מצטערת שחבר הכנסת נסים זאב וחבר הכנסת זבולון אורלב ששניהם גילו בקיאות מופלגת, היה ברור שהם קבלו טקסטים ממישהו, הם העלו דברים שלו עלו סביב השולחן הזה, כמומחים גדולים בנושאים הזויים לגמרי.

יעל דיין: זו הייתה בושה למי שטוען להשכלה כללית.

יעל דיין: להסביר שזכות הצאצא לדעת מי האמא שלו, לפתוח את העניין הזה.

מרדכי הלפרין: זה פרוטוקולים של הוועדה.

יעל דיין: אבל יש החלטה לאנונימיות שהיא מוחלטת.

יעל דיין: להגיד שהחוק הזה מפר זכויות אדם כי הוא מפר את זכות הצאצא לדעת מי התורמת, בחייכם, איפה אנחנו נמצאים.

יעל דיין: בנוסף, כל הויכוחים מסביב ולקרוא לרופאים קהילה של אינטרסנטים תאווי בצע והחתולים ששומרים על השמנת.

יעל דיין: אני מוחלת על הכבוד שלי שהוקעתי שם כחוטפת מפרה אמונים, פשוט מחוסר ידע כי אנחנו עובדים מהיום הראשון ביחד, אז לא נעשה שום דבר מאחורי הגב.

יעל דיין: אבל ההתייחסות לקהל הרופאים, שיקום שר הבריאות, שזה איש סיעתו ויודיע בצורה חד משמעית, ועוד יש לו הזדמנויות, שהוא מגנה את ההתבטאויות שהושמעו במליאה על ידי חברי כנסת מסיעתו שמכפישים בצורה פלילית את קהל הרופאים.

יעל דיין: את זה אתה יכול להגיד לו לא רק בשמי אלא בשם הרופאים שיושבים פה.

יהושוע דור: אפשר לקבל העתק של זה, כי אם השר לא יתנצל אני רוצה להעביר את זה לבדיקה משפטית, אנחנו לא נעבור על זה לסדר היום.

יעל דיין: יש חסינות להסתה ולהכפשה.

יהושוע דור: אני רוצה לבדוק את זה, אני בהחלט רוצה לבדוק את זה בהסתדרות הרפואית כי אני קורא פה דברים מזעזעים.

יעל דיין: יש את זה בפרוטוקול של הישיבה בקריאה ראשונה שבה קמו חברי כנסת.

מרדכי הלפרין: יש את זה באינטרנט חופשי לכל אחד.

יהושוע דור: אני רוצה לפנות אפילו לראש הממשלה עם זה.

יהושוע דור: ראש הממשלה שנזקק גם הוא לשירותים רפואיים וכל החברים אחרים, אני אישית אדאג לכך שהוא יראה את זה ברגע שהוא חוזר מארצות הברית.

יעל דיין: קיוויתי שניפגש קודם ונביא לישיבה הזו הסכמה ביחס הצבעה היום.

יעל דיין: לא צלח בידנו, אני עדיין מקווה לבריאות הגוף והנפש של כולם שעד אחר הצהריים, כי ההצבעה לא תהיה לפני השעות המאוחרות יותר, נגיע בכל זאת להסכמה ויוסר מכשול שהוא מכשול לא ראוי לפחות לגבי הסיעות האחרות.

יעל דיין: ש"ס תצביע כפי שתצביע ויהיה לה חשבון עם אנשיה.

יעל דיין: אבל להעמיד את כל הכנסת במצב שמחייב אותם להצביע נגד חוק שהם חפצים בו, זה לא נראה לי ראוי ולא נראה לי פתיח טוב לכהונתה של ממשלה רחבה חדשה.

יעל דיין: אחר כך, שיעלה החוק הממשלתי, יעלה האי אמון, יתחיל הסיפור מחדש, כי אין לי ספק שאנשים שנמצאים באופוזיציה לא יטילו אי אמון בחוק הזה אבל ברגע שיעלה חוק ממשלתי יתחיל כל הסיפור הפוליטי עוד פעם, אני מנסה למנוע את זה.

יעל דיין: יש לי את הטלפון של השר דני נווה ואני חושבת ששווה להתקשר אתו מאוחר יותר.

יעל דיין: הישיבה נעולה, תודה רבה.